சுகன்யா (நடிகை)

சுகன்யா (Sukanya பிறப்பு: 25 நவம்பர் 1972) இந்தியத் திரைப்பட நடிகை ஆவார். இவர் 90களில் தமிழ், மலையாளம், கன்னடம், தெலுங்கு ஆகிய தென்னிந்திய மொழித் திரைப்படங்களில் நடித்த முன்னணி பெரிய நடிகையாவார்.

 வாழ்க்கைக் குறிப்பு 
 சென்னையில்  வாழ்ந்த ரமேஷ்–பாரதி இணையரின் மூத்த மகளாக 25 நவம்பர் 1969 அன்று இந்து பிராமண குடும்பத்தில் பிறந்தார். இவருக்கு கீதா என்ற ஒரு தங்கை உள்ளார்.

 திரையுலக அனுபவம் 
 இவரது ஆர்த்தி தேவி என்ற இயற்பெயரை இவர் நடித்த முதல் திரைப்படமான புது நெல்லு புது நாத்து திரைப்படத்திலிருந்து இயக்குநர் பாரதிராஜாவால் சுகன்யா என்று பெயர் மாற்றம் செய்யப்பட்டு திரையுலகில் நுழைந்தார். சுகன்யா தமிழ், மலையாளம், கன்னடம், தெலுங்கு உள்ளிட்ட மொழி திரைப்படங்களில் சுமார் 15 ஆண்டுகளாகப் பணியாற்றி வருகிறார். 
 இவர் திரைக்கு வருவதற்கு முன்பு பொதிகை தொலைக்காட்சியில் பெப்சி நிகழ்ச்சி ஒன்றை தொகுத்து வழங்கினார். அதன் பிறகு சன் டி.வி யில் அந்த நிகழ்ச்சியை உமா தொகுத்து வழங்கினார். இவர் அழகு மற்றும் திருப்பதி திருக்குடை திருவிழா என்னும் இரு பக்தி ஆல்பங்களை தொகுத்து வெளியிட்டுள்ளார்.
 இவர் புது நெல்லு புது நாத்து, சின்ன கவுண்டர், திருமதி பழனிச்சாமி, செந்தமிழ் பாட்டு, உறுதிமொழி, சின்ன மாப்ளே, சின்ன ஜமீன், வால்டர் வெற்றிவேல், உடன் பிறப்பு, மகாநதி, கேப்டன், டூயட், இந்தியன், சேனாதிபதி, மகாபிரபு, ஞானப்பழம் ஆகிய திரைப்படங்களில் நடித்துள்ளார். 
 பின்பு இவர் தமிழ் திரையுலகில் சத்யராஜ், சரத்குமார், ரகுமான் உடன் அதிகமான திரைப்படங்களில் இணைந்து ஜோடியாக நடித்துள்ளார்.
 மேலும் தமிழ் திரையுலகின் முன்னணி நடிகர்களான கமலஹாசன், விஜயகாந்த், பிரபு, கார்த்திக் போன்ற நடிகர்களுடனும் பெரும் வெற்றி திரைப்படங்களில் இணைந்து நடித்துள்ளார். 
 இவர் மொத்தமாக ஐந்து முறை சிறந்த நடிகைக்கான பிலிம்பேர் விருதினை வென்றுள்ளார்.
 மேலும் சுகன்யா அவர்கள் மலையாள திரைப்படங்களில் அதிகமாக தொடர்ந்து நடித்ததாலும் அதே போல் கடவுள் வேடம் ஏற்று நடித்ததாலுமே இவருக்கு ஒரு காலகட்டத்தில் திரையுலகில் நடிப்பு குறைந்ததற்கு காரணம் என்று கூறப்படுகிறது. 
 பின்னர் திரைப்பட பாடலில் சுகன்யா வாயசைத்து பாடும் பொழுது பின்னணி பாடகி சுவர்ணலதா குரல் மிகவும் பொருந்தி போய் சுகன்யாவே பாடுவதை போல் அமைந்திருக்கும்.

 திருமண வாழ்க்கை 
 சுகன்யா அமெரிக்காவைச் சேர்ந்த ஸ்ரீதர இராஜகோபால் என்பவரை 2002 ஆம் ஆண்டில் திருமணம் செய்து கொண்டார். பின்பு கருத்து வேறுபாடு காரணமாக சட்டப்படி இருவரும் மணமுறிவு பெற்றனர்.

 நடித்த தமிழ்த் திரைப்படங்கள் 
 தமிழ்த் திரைப்படங்கள் 
 ஆண்டு திரைப்படம்  கதாபாத்திரம் குறிப்புகள் 1991  புது நெல்லு புது நாத்து  கிருஷ்ணவேணி  அறிமுக திரைப்படம் 1991  எம். ஜி.ஆர் நகரில்  சோபனா 1992  சின்ன கவுண்டர்  தெய்வானை 1992  இளவரசன்  பூங்கோதை 1992  தம்பி பொண்டாட்டி சுமதி  1992  கோட்டை வாசல்  வசந்தி  1992  திருமதி பழனிச்சாமி  அம்சவேணி  1992  செந்தமிழ் பாட்டு  துர்காதேவி 1992  சோலையம்மா  சோலையம்மா   1993  சின்ன மாப்ளே  ஜானகி  1993  வால்டர் வெற்றிவேல்  சுமதி 1993  ஆதித்யன்  ராசாத்தி 1993  சக்கரைத் தேவன்  சரசு  1993  உடன் பிறப்பு  பவானி 1993  தாலாட்டு  டாக்டர். ரேவதி  1993  கருப்பு வெள்ளை  சுவர்ணா  1993  சின்ன ஜமீன்  சத்யா 1994  மகாநதி  யமுனா  1994  கேப்டன்  உமா  1994  சீமான்  பாக்கியம்  1994  ஹீரோ  சீதா  1994  வண்டிச்சோலை சின்ராசு  பார்வதி  1994  ராஜபாண்டி   ராணி புவனா  1995  மிஸ்டர். மெட்ராஸ்  மீரா  1996  மகாபிரபு  மகாலட்சுமி  1996  இந்தியன்  அமிா்தவள்ளி  1996  புதிய பராசக்தி  பராசக்தி  1996  பரிவட்டம்    1996  சேனாதிபதி   மீனாட்சி  1996  ஞானப்பழம்  ஆா்த்தி  1997  ஆஹா  கீதா  1997  கோபுரதீபம்  மீனா  1997  தம்பிதுரை   செண்பகம் 2000  குட்லக்  தேவி  2001  கிருஷ்ணா கிருஷ்ணா  பாமா  2001  ஶ்ரீபண்ணாரிஅம்மன்   சிறப்புத் தோற்றம்  2004  அடிதடி    2006  சில்லுனு ஒரு காதல்  நிர்மலா  2007  தொட்டால் பூ மலரும்  பெரிய நாயகி  2008  ஆயுதம் செய்வோம்  லீலாவதி  2008  எல்லாம் அவன் செயல்   2009  அழகர் மலை    2013  சந்திரா    2014  என்னமோ நடக்குது  காயத்ரி 

 தொலைக்காட்சித் தொடர்கள் 
 சுவாமி ஐயப்பன் (ஏசியாநெட்)
 ஆனந்தம் (சன் தொலைக்காட்சி) - சாந்தி 
 ஜன்னல்

 மேற்கோள்கள் 

 வெளி இணைப்புகள் 


பகுப்பு:1969 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் தொலைக்காட்சி தொகுப்பாளர்கள்